Source: https://tax-fin-lex.si/Zbirke/SodnaPraksaList?nodeId=e2917504-3b6a-4473-a497-65da75ae8574&pageNumber=2
Timestamp: 2020-08-04 08:09:10+00:00
Document Index: 1079143

Matched Legal Cases: ['sodišče ', 'sodišče ', 'ZKP ', 'sodišče ', 'Sodišče ', 'sodišče ', 'Sodišče ']

VSL sklep II Cpg 1236/99
VSL01243
Dolžnik je v ugovoru navedel, da je vse račune plačal in da telefonske številke ... ni uporabljal, zato uporabe ni dolžan plačati. Negativna dejstva pa dolžnik ne more dokazati v smislu 2. odst. 53. člena ZIZ. Dejstvo, da je dolžnik uporabljal številko ..., mora dokazati upnik. Zato je glede na navedeno pritožbeno sodišče štelo, da za obrazložitev ugovora zadostuje zgolj dolžnikova trditev, da ni koristil upnikovih storitev.
VSL sodba I Cpg 75/99
VSL01443
ZPP (1977) člen 191, 191/1, 191/3, 191, 191/1, 191/3. ZOR člen 279, 279/2, 279, 279/2.
Plačilo obresti od vtoževanih računov je tožeča stranka zahtevala že v izvršilnem predlogu. Zato kapitalizacija obresti od zapadlosti računov do plačila ne pomeni razširitve tožbenega zahtevka.
VSL sklep II Cpg 1072/99
VSL00791
ZIZ člen 10, 10/1, 10, 10/1.
izvršilni postopek - revizija - dovoljenost revizije
Po 1. odst. 10. člena ZIZ revizija zoper pravnomočno odločbo, izdano v postopku izvršbe in zavarovanja, ni dovoljena.
VSK sklep Cp 147/99
VSK0000331
stroški postopka - umik tožbe
Pravni standard iz 158. člena ZPP, ki zahteva od tožeče stranke "takojšen umik" tožbe, če se želi razbremeniti obveznosti povrnitve stroškov postopka nasprotni stranki, je potrebno razlagati glede na namen določbe in ne gramatikalno. Namen določbe pa je v tem, da po izpolnitvi zahtevka tožeča stranka ne bi nadaljevala s postopkom in s tem povzročala nepotrebne dodatne stroške.
VDS Sodba Pdp 300/97
VDS00880
ZPP (1977) člen 354, 354/2, 354, 354/2. ZDR člen 95, 95/1, 100, 100/1, 100/1-1, 95, 95/1, 100, 100/1, 100/1-1. ZTPDR člen 69, 69/2, 69, 69/2.
disciplinski postopek - pravni interes - zloraba bolniškega staleža
Čeprav je tožnici prenehalo delovno razmerje 31.5.1995 na podlagi pisne izjave z dne 1.3.1995, je tožena stranka lahko izvedla disciplinski postopek zaradi kršitve, ki je bila storjena v času trajanja delovnega razmerja. Ker se je tožnici očitala takšna hujša kršitev delovne obveznosti, ki ima lahko za posledico materialno odgovornost delavca, je izkazan pravni interes za dokončanje disciplinskega postopka, četudi je medtem, pred zaključkom disciplinskega postopka, tožnici že prenehalo delovno razmerje iz drugega razloga.
VDS Sodba Pdp 769/97
VDS00985
poračun plače - devizna klavzula
Za upoštevanje devizne klavzule za terjatve iz naslova plač oz. osebnih dohodkov iz leta 1985 ne glede na potek časa in trajanje sodnega spora ni nikakršne pravne podlage, saj je bil delavec v letu 1985, kot tudi danes, upravičen do plače v domači valuti. V skladu z določbo 394. člena ZOR mora dolžnik plačati tisto število denarnih enot, na katero se glasi obveznost, razen če zakon določa kaj drugega, zato je delavec upravičen le do poračuna plač v valuti, v kateri je v letu 1985 prejemal plačo, tj. v jug. dinarjih oz. do ustrezne tolarske protivrednosti dinarskih zneskov, z zamudnimi obrestmi od dneva zamude, ne pa do tolarske protivrednosti dolgovanega zneska, preračunanega v DEM (na dan zapadlosti).
VDS sodba Pdp 186/98
VDS00659
ZPP (1977) člen 354, 354/2, 373, 373-4, 354, 354/2, 373, 373-4. ZDR člen 68, 68. ZZT člen 25, 25. ZTPDR člen 49, 50, 49, 50.
delovno razmerje - pravica do nadomestila plače
Tudi če sodišče prizna delavcu delovno razmerje, tožnik - delavec ni upravičen do nadomestila plače za čas, ko je bil neopravičeno odsoten z dela, zaradi razlogov na njegovi strani (mobilizacija v vojaške enote tuje države).
VSL sodba I Kp 959/99
VSL20939
KZ člen 217.
goljufija - škoda - zakonski znak kaznivega dejanja
Pridobitev premoženjske koristi ni zakonski znak kaznivega dejanja goljufije. Za njegov obstoj zadošča že storilčev namen, da si pridobi takšno korist. Pač pa mora zaradi njegovega goljufivega ravnanja tudi osebi nastati škoda. S tem je kaznivo dejanje goljufije tudi dokončano.
VSL sklep II Kp 426/99
VSL21003
pripor - priporni razlog - begosumnost
Obdolženec je preiskovalni sodnici obljubil, da ne bo spreminjal svojega bivališča, navedel naslov kamor naj bi prejemal vabila in tudi obljubil, da se bo vabilom sodišča odzival, toda kasneje mu na navedeni naslov ni bilo mogoče vročiti nobenih sodnih pošiljk. Nasprotno, iz podatkov spisa izhaja, da je odšel v drugo državo. Takšno ravnanje obtoženca pa pomeni, da je že pobegnil in da se poskuša izogniti kazenskemu postopku, zato je odreditev pripora po 1. točki I. odstavka 201. člena ZKP pravilna in zakonita.
VDS sklep Pdp 1635/99
VDS00684
ZDSS člen 19, 19. ZIZ člen 272, 272/1, 272/2, 272, 272/1, 272/2. ZPP člen 18, 18/1, 339, 339/2, 339/2-3, 350, 350/2, 365, 365-2, 18, 18/1, 339, 339/2, 339/2-3, 350, 350/2, 365, 365-2.
izdaja začasne odredbe - parlamentarna komisija državnega zbora - nepristojnost sodišča
Delovno in socialno sodišče nima pristojnosti odločati o prepovedi iznašanja in javnega objavljanja podatkov parlamentarni komisiji državnega zbora oz. njenim poimenskim članom.
VDS sodba in sklep Pdp 405/98
VDS00606
ZPP (1977) člen 71, 79, 111, 111/4, 112, 112/3, 112/4, 186, 186/1, 341, 341/3, 353, 353/1, 71, 79, 111, 111/4, 112, 112/3, 112/4, 186, 186/1, 341, 341/3, 353, 353/1. ZDSS člen 14, 14/1, 14, 14/1. ZTPDR člen 61, 61/1, 67, 67/3, 61, 61/1, 67, 67/3.
Zastaralni rok za vodenje disciplinskega postopka po 3. odst. 67. člena ZTPDR začne teči, ko je za kršitev delovne obveznosti zvedel prvi od tistih, ki so pristojni za vložitev zahtevka za začetek disciplinskega postopka (1. odst. 61. člena ZTPDR). Sorodstveno razmerje med osebo, ki je pristojna vložiti zahtevo za začetek disciplinskega postopka in delavcem, ki naj bi storil kršitev delovne obveznosti, ne vpliva na drugačen začetek štetja roka za zastaranje vodenja disciplinskega postopka. Prvi dan subjektivnega zastaralnega roka je dan, ko se je zvedelo za kršitev in storilca, rok 6 mesecev pa se izteče tistega dne, ki se po številki ujema z dnem, ko je rok začel teči, ne glede na to, če je ta dan sobota ali nedelja, ko se pri toženi stranki (delodajalcu) ne dela.
VDS Sklep Pdp 173/98
VDS00655
ZPP (1977) člen 358, 367, 358, 367.
zavrženje pritožbe - oseba, ki ni legitimirana za vložitev pritožbe
Če vloži pritožbo bivša direktorica tožene stranke, kateri je pooblastilo zaradi razrešitve že pred tem prenehalo, se šteje, da je pritožbo vložila oseba, ki ni imela za to pravice oz. ki ni bila legitimirana za vložitev pritožbe in se v skladu s 367. členom ZPP pritožba zavrže.
VDS sklep Pdp 1563/99
VDS00686
ZPP (1977) člen 154, 155, 156, 338, 154, 155, 156, 338. ZDR člen 100, 100/1, 100/1-6, 100, 100/1, 100/1-6.
začasna odredba - stroški postopka - umik predloga - izvršitev nedokončne odločbe
Delodajalec je dolžan povrniti delavcu nastale stroške, ker je bil zaradi ravnanja delodajalca prisiljen vložiti predlog za izdajo začasne odredbe, s katerim je delavec zahteval zadržanje izvršitve nedokončne ustno posredovane odločbe delodajalca o tem, da se prepove nadaljnJe delo na delovnem mestu monter. Čeprav je delodajalec izdal sklep o ugovoru še pred narokom za izdajo začasne odredbe, tožnik pa je predlog takoj za tem umaknil, so bili stroški potrebni.
VSL sklep II Cpg 912/99
VSL01236
sklep o izvršbi na podlagi verodostojne listine - neobrazložen ugovor dolžnika
Dolžnik svojih ugovornih navedb glede upnikovega dolga do "sestrske firme" sploh ne obrazloži glede tega, kako naj bi zatrjevani upnikov dolg do tretje osebe vplival na pravno razmerje med strankama tega postopka. Tudi ostalih ugovornih navedb dolžnik ne obrazloži, niti ne predlaga nikakršnih dokazov, zato je njegov ugovor neutemeljen v smislu 2. odst. 53. čl. ZIZ.
VSK sklep Cpg 352/99
VSK0000261
Če dolžnik v ugovoru navaja dejstva, za katera je dokazno breme na njem, ob tem pa ne predloži nobenih dokazov, je njegov ugovor neutemeljen.
VSK sodba Cpg 394/99
VSK0000260
ZPP (1977) člen 192, 192. ZGD člen 394, 394.
prenehanje družbe po skrajšanem postopku - subjektivna sprememba tožbe
Družbenik d.o.o., katera je prenehala po skrajšanem postopku, ki je podal izjavo o prevzemu obveznosti plačila morebitnih preostalih obveznosti družbe, je njen pravni naslednik, zaradi česar se spremembi tožbe v tem smislu ne more upirati.
VSK sodba Cpg 566/99
VSK0000383
ZTLR člen 63/1, 63/1.
zastavna pravica na nepremičnini (hipoteka)
Terjatev iz pogodbe, s katero se je hipotekarni dolžnik zavezal, da bo vplačal kapitalski vložek v denarju v določeno družbo, je denarna terjatev, ki jo je dopustno zavarovati s hipoteko.
VSL sodba I Kp 1166/99
VSL20566
KZ člen 212, 212/1, 212/1-1.
velika tatvina - vlom
Sodišče prve stopnje je pravilno in popolno ugotovilo dejansko stanje, zato je pritožbeno sodišče zavrnilo pritožbo zaradi zmotne in nepopolne ugotovitve dejanskega stanja kot neutemeljeno.
VSL sodba I Cpg 521/99
VSL01423
ZPPCP člen 53.
prevozna pogodba - prevoznina - vozni list
Vozni list dokazuje obstoj in vsebino prevozne pogodbe, dokler ni nasprotno dokazano. Tožeča stranka ni zatrjevala, da podatki v voznem listu ne ustrezajo dejanskemu stanju oziroma da so nepravilni. Drugačen dogovor, kot je izhajal iz voznega lista, pa z drugimi predloženimi listinami ni bil dokazan.
VSL sklep I Cpg 1020/98
VSL01060
Sodišče mora ugotavljati le sporna dejstva.